Document ID: 32009D0780

РЕШЕНИЕ НА КОМИСИЯТА
от 22 октомври 2009 година
за определяне на нетните суми, получени в резултат на прилагането на доброволната модулация в Португалия за календарните години 2010, 2011 и 2012
(нотифицирано под номер C(2009) 8031)
(само текстът на португалски език е автентичен)
(2009/780/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламент (ЕО) № 1290/2005 (1), и по-специално член 4, параграф 1 от него,
като има предвид, че:
(1)
С Решение 2008/788/ЕО на Комисията (2) са определени нетните суми, получени в резултат на прилагането на доброволната модулация в Португалия за календарния период 2009 г.-2012 г.
(2)
Португалия уведоми Комисията, че в резултат на непредвидените затруднения в нейното селско стопанство, дължащи се на продължаващата икономическа криза и нейното отрицателно въздействие върху икономическото положение на селскостопанските производители, е решила да не прилага доброволна модулация през календарната 2009 година. Португалия е решила за календарните години 2010, 2011 и 2012 да запази единната национална ставка за доброволна модулация от 10 %.
(3)
Следователно от съображения за яснота е уместно Решение 2008/788/ЕО да бъде отменено и заменено,
ПРИЕ НАСТОЯЩОТО РЕШЕНИЕ:
Член 1
Нетните суми, получени в резултат на прилагането на доброволната модулация в Португалия за календарните години 2010, 2011 и 2012, са, както следва:
(в млн. евро)
2010 г.
2011 г.
2012 г.
29,0
25,0
21,0
Член 2
Решение 2008/788/ЕО се отменя.
Член 3
Настоящото решение се прилага от началото на бюджетната 2011 година.
Член 4
Адресат на настоящото решение е Португалската република.
Съставено в Брюксел на 22 октомври 2009 година.

Labels: 18
19
5
6